༄༅། །བླ་མ་གོང་མའི་ཆོས་སྐོར་གྱི་དཀར་ཆག་བཞུགས།། ༄༅། །མལ་གྱོ་ལས་འོངས་པའི། གཤིན་རྗེ་རྣམས་ནི་འདི་ཡིན་གསུང་། །ཞལ་གསུམ་པ་དང་ཕྱག་དྲུག་པ། །ཞལ་དགུ་ཡན་ལག་བཅས་པའོ། །བདེ་མཆོག་རྩ་བའི་རྒྱུད་དང་། དེའི་བཤད་རྒྱུད་ནི་ངེས་བརྗོད་བླ་མ། རྡོ་རྗེ་མཁའ་འགྲོ། ཁྲག་འཐུང་མངོན་བྱུང་། ཀུན་ཏུ་སྤྱོད་པ། དེ་རྣམས་སྐོར་ལྔར་གསུངས་པ་ལས་རྩ་རྒྱུད་ཀྱི་སྐོར་ནག་པོ་ཆོས་དྲུག་ནི། དཀྱིལ་འཁོར་ཆོ་ག སྒྲུབ་ཐབས། སྦྱིན་སྲེག གསང་བའི་དེ་ཉིད། ཨོ་ལ་པ་ཏི། དཔྱིད་ཀྱི་ཐིག་ལེའོ། །ཀུན་ཏུ་སྤྱོད་པ་ཡན་ལག་དང་བཅས་པ་ནི། ལཱུ་ཧི་པ། རིན་ཆེན་རྡོ་རྗེ་མ། ཕྱི་མཆོད། ལག་མཆོད། གཏོར་མ། ཚོགས་ཀྱི་གཞུང་གཉིས། རྡོ་རྗེ་ཆུ་སྦྱིན་པ་བསྟོད་པ་དང་བཅས་པ། རྒྱུན་བཤགས། ཕྲིན་ལས་བཅོལ་བའི་གཞུང་། བཀྲ་ཤིས། རིག་མ་བཅུ་དྲུག རིན་ཆེན་བདུན། འདོད་ཡོན་ལྔའི་མཆོད་ཡོན། བསྟོད་པ་བཞི་སོ་སོར་བྱས་ན་ཉི་ཤུའོ།། །།བཤད་རྒྱུད་གསུམ་སྐོར་ཅིག རྡོ་རྗེ་དྲིལ་བུའི་སྐོར་ལ། དཀྱིལ་འཁོར་ཆོ་ག རིམ་ལྔ། བསྐྱེད་རིམ་མོ། །ཀེ་ཀ་ནའི་སྐོར་དང་ལྔའོ།། །།འགྲེལ་པ་གསུངས་པ་ནི། རྩ་རྒྱུད་ལ། སྒྲུབ་ཐབས་ཀྱི་གླེང་གཞི། མཁའ་འགྲོ་མ་བྷ་བ་མ། ཁྲག་འཐུང་འབྱུང་བའི་འགྲེལ་པའོ། །ཨི་ཐི།། །།ཀུན་སྤྱོད་དང་ལཱུ་ཧི་པའི་འགྲེལ་པ་རེ་ཡོད་དེ་ཚོགས་པ་ལ་བཤད་པ་ཡིན་པས་མ་དག དེ་རྣམས་མལ་གྱོ་ལོ་ཙཱ་བའི་བདེ་མཆོག་སྐོར་ལྔའོ། །བདེ་མཆོག་སྡོམ་འབྱུང་། ཕྱག་ན་རྡོ་རྗེའི་བསྟོད་འགྲེལ་དང་། ཕྲན་ཚེགས་གཞན་གསུངས་པ་རྣམས་མལ་གྱོའི་མ་ཡིན་ནོ། །ནཱ་རོའི་རྗེས་འབྲང་བདེ་མཆོག་གཞུང་། །སྐོར་ལྔ་བླ་མ་ལས་བཤད་པའི། །མལ་གྱོ་དག་ལས་རིམ་འོངས་པ། །དབུ་མ་མཁའ་སྤྱོད་དག་དང་ནི། །ཕག་མོ་ལ་སོགས་སྒྲུབ་པའི་ཐབས། །ཕྲན་ཚེགས་འདིར་ནི་མ་བྲིས་སོ། །གཞན་གྱི་ཕྱི་རོལ་འཁོར་ཡིན་པས། །རྣམ་པ་ཀུན་ཏུ་སྤང་བའི་རིགས། །རྗེ་བ་རི་སྙིང་རྗེ་ཆེན་པོ་དང་ལྡན་པའི་ཆོས་བསམ་གྱིས་མི་ཁྱབ་ཀྱང་གཙོ་ཆེ་བར་གསུངས་པ་ནི། དོན་ཡོད་ཞགས་པ་ཡན་ལག་བཅས། །རྣམ་རྒྱལ་ཡན་ལག་བཅས་པ་དང་། །སྒྲུབ་ཐབས་བསྡུས་པ་དག་དང་ནི། །རྡོ་རྗེ་གདན་པའི་ཆོས་དྲུག་དང་། །དང་པོའི་ལས་པའི་བྱ་བར་བཅས། །ལྷ་དགུ་ལ་སོགས་བསམ་མི་ཁྱབ། །བ་རི་རིན་ཆེན་གྲགས་པ་ཡིས། །བོད་ལ་ཕན་པའི་དོན་དུ་བསྒྱུར། །ཀྱེ་རྡོར་བདེ་མཆོག་ནག་འཇིགས་དང་། །བ་རིའི་མན་ངག་སྣ་ཚོགས་དང་། །གདམས་ངག་ཕྲན་ཚེགས་སྣ་ཚོགས་ཀྱི། །དཀར་ཆག་རྣམས་ནི་མ་བྲིས་ཏེ། །གཞུང་གི་དཀར་ཆག་ཆེ་ལོང་ཙམ། །གྲགས་པ་རྒྱལ་མཚན་བདག་གིས་བསྡེབས། །དེས་ནི་འགྲོ་བ་མ་ལུས་པ། །རྡོ་རྗེ་འཛིན་པའི་སར་འགྲོ་ཤོག། །།